En 31-årig mand blev overfaldet, da han stod og røg på gaden.

Sidst på aftenen tirsdag stod en 31-årig mand fra Odense på Vestergade og røg, da to mænd henvendte sig til ham og spurgte om han havde en cigaret. Han svarede, at han ikke havde en cigaret. Det faldt dog ikke i god jord hos de to, som overfaldt manden. De to begyndte at slå den 31-årige, der blev ramt med flere knytnæveslag.

Det oplyser Fyns Politi i deres døgnrapport, hvori de også udsender et signalement af overfaldsmændene.

Gerningsmændene beskrives som:

A:

Mand

Afrikansk af udseende

20-25 år

180-190 cm

Kropsbygning: Spinkel, Hudfarve: Sort

Yderligere kendetegn: Underbid. Personen havde bøjle.

Talte: Dansk med accent

Iført: Stor jakke af mrk. Peak Performance eller North Face med hætten trukket over hovedet, jakken var sort foroven og grå forneden. sorte og hvide bukser.

B:

Mand

Afrikansk af udseende

20-25 år

165-175 cm

Kropsbygning: Spinkel, Hudfarve: Sort, Hårfarve: Sort, Hårlængde: Mellemlangt, Yderligere kendetegn: hareskår og ret flad i ansigtet.

Talte: Dansk med accent

Iført: Stor sort jakke af mrk. Peak Performance eller North Face. Sorte og hvide bukser. Maskerede sig for munden med en sort halsedisse.

Fyns Politi sidder klar på telefon 114, hvis du kender noget til gerningsmændene eller epsioden.